**ANUNȚ**

cu privire la condițiile de desfășurare a concursului pentru ocuparea funcției publice de

**Consultant principal al Serviciului achiziții publice și logistică** din cadrul Comisiei Electorale Centrale. Perioada de depunere a dosarelor de concurs **03 iunie 2025 – 18 iunie 2025.**

**Condițiile pentru a candida la o funcție publică conform Legii nr. 158/2008:**

1. Deține cetățenia Republicii Moldova;
2. Cunoaște limba română;
3. Are capacitate deplină de exercițiu;
4. Nu a împlinit vârsta de 63 de ani;
5. Este apt(ă), din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată, dacă pentru funcția respectivă sânt stabilite cerințe speciale de sănătate;
6. Are studiile necesare prevăzute pentru funcția publică respectivă;
7. În ultimii 5 ani nu a fost destituită dintr-o funcție publică conform art. 64 alin. (1) lit. a) și b) sau nu i-a încetat contractul individual de muncă pentru motive disciplinare;
8. În ultimii 5 ani, în cazierul privind integritatea profesională nu are înscrieri cu privire la rezultatul negativ al testului de integritate profesională pentru încălcarea obligației prevăzute la art. 7 alin. (2) lit. a) din Legea nr. 325/2013 privind evaluarea integrității instituționale;
9. Nu are antecedente penale nestinse pentru infracțiuni săvârșite cu intenție;
10. Nu este privată de dreptul de a ocupa anumite funcții sau de a exercita o anumită activitate, ca pedeapsă de bază sau complementară, ca urmare a sentinței judecătorești definitive prin care s-a dispus această interdicție;
11. Nu are interdicția de a ocupa o funcție publică sau de demnitate publică, ce derivă dintr-un act de constatare al Autorității Naționale de Integritate.

**Studii:** superioare de licenţă sau echivalente, preferabil în domeniul achizițiilor, economiei, dreptului, administrație publică.

**Cerințe specifice minime:**

- 1,5 ani de experienţă profesională în domeniu;

- cunoașterea legislației în domeniu, inclusiv a legislației electorale;

- cunoaşterea unei limbi de circulaţie internaţională (nivel B1);

- abilităţi de utilizare a computerului (Word, Excel, Power Point, Internet, poşta electronică etc.).

**Sarcini de bază:**

1. Asigurarea desfășurării procedurii de achiziție publică prin cererea ofertelor de prețuri, a celei de achiziție de valoare mică, inclusiv a celor exceptate de la Legea privind achizițiile publice.
2. Elaborarea proiectelor de documente aferente procesului de desfășurare a procedurilor de achiziție, inclusiv a proiectelor de reclamații, referințe, cereri etc. Asigurarea evidenței contractelor de locațiune/comodat pentru spațiul destinat activității permanente a președinților consiliilor electorale de circumscripție de nivelul al doilea, asigurarea coordonării/semnării acestora conform procedurilor interne, precum și a modificării lor.
3. Examinarea demersurilor în domeniul de competență, întocmirea proiectelor scrisorilor de răspuns și asigurarea coordonării/semnării acestora conform procedurilor interne.
4. Asigurarea pregătirii documentelor în vederea arhivării acestora. Înregistrarea dosarelor în Registrul de evidență.
5. Gestionarea și administrarea compartimentului „Achiziții publice” pe pagina web oficială a Comisiei Electorale Centrale, precum și actualizarea informației conform domeniului de competență.
6. Participarea la procesul de recepționare a materiilor prime, materialelor, produselor achiziționate etc. de la operatorii economici, a bunurilor dacă acestea corespund calitativ și cantitativ cu datele înscrise în documentele de însoțire.

**Bibliografia:**

1. Codul Electoral al Republicii Moldova nr. 325/2022;
2. Codul administrativ al Republicii Moldova nr. 116/2018;
3. Legea nr. 158/2008 cu privire la funcţia publică şi statutul funcţionarului public;
4. Legea nr. 131/2015 privind achizitiile publice;
5. Legea integrității nr. 82/2017;
6. Legea nr. 133/2011 privind protecţia datelor cu caracter personal;
7. Hotărârea Guvernului 10/2021 pentru aprobarea Regulamentului cu privire la activitatea grupului de lucru în domeniul achizițiilor publice;
8. Hotărârea Guvernului 870/2022 pentru aprobarea Regulamentului cu privire la achizițiile publice de valoare mica;
9. Hotărârea Guvernului 987/2018 pentru aprobarea Regulamentului privind achiziția bunurilor și serviciilor prin cererea ofertelor de prețuri;
10. Hotărârea Guvernului 599/2020 pentru aprobarea Regulamentului cu privire la achizițiile publice folosind procedura de negociere.
11. Hotărârea Guvernului 778/2020 pentru aprobarea Regulamentului cu privire la privire la întocmirea și păstrarea dosarului achiziției publice.

**Modalitatea de depunere a dosarului de concurs:**

* la adresa de e-mail a Comisiei Electorale Centrale;
* prin poșta clasică;
* direct la sediul Comisiei Electorale Centrale.

Data limită de depunere a dosarului de concurs **18 iunie 2025, ora 17:00.**